港女放租私樓 無業妹妹不滿未讓公屋母親入住斥不孝 網民指可疑
有私樓出租就要讓家人免費入住?有港女近日在網上大呻,指正為名下1個私人物業物色新租客,沒想到妹妹以她和媽媽仍住在公屋為由,要求將私樓讓給她們住。港女指責妹妹長期無業,家中大小開支都是她負責,妹妹是「零貢獻」拒付家用,基本上是靠家人供養過活,未料反被妹妹指責「不孝」。不少網民指責妹妹「無恥」、「大食懶」、「叫佢有本事就養屋企」,更質疑她另有所圖,「易請難送,到時趕都趕唔走」 。
樓主在親子王國討論區以「
」為題發帖,最近她用來放租的私人物業「管理費同差餉都多咗差唔多成千蚊」,被迫加租,租客傾向不續租,故要物色新租客。她回娘家吃飯時和母親提起,撞正妹妹逛街回家,質問:「有樓多出嚟點解唔畀阿媽住?」妹妹認為樓主已住私樓多年,但仍要母親住公屋。樓主批評妹妹「好食懶做」,現時母親和妹妹住的公屋單位,不論屋租及水電煤等費用,以至母親的生活費,都是由樓主負責,「我個妹差唔多係零貢獻」、「咁大個人,1年返3個月工,休息7個月,又唔畀家用」,妹妹馬上還擊,「不斷話我自私不孝,其實係佢想不勞而獲,可以升級住屋」。
樓主憶述較早前妹妹帶朋友回家吃火鍋,要求母親幫忙準備食物和洗碗,「佢食完嘢就同啲朋友走咗」。她曾拜託朋友介紹工作給妹妹,結果妹妹嫌三嫌四,埋怨上班地點遠、午膳時間短及被同事針對,返工2星期就辭職,「搞到我非常之尷尬」,自始不再幫她搵工。樓主又透露,該物業實際上是丈夫公司資產,只是用她的首置名額購買。
帖文引起熱議,網民提醒她不要將私樓讓給妹妹住,「罵得啱,呢啲人面皮成尺厚,唔出聲當你傻」,不少人質疑妹妹另有所圖,最終可能會霸佔其私人物業或獨佔母親有份的公屋,「畀阿媽同個妹住,咁最後間屋咪即係畀咗你個妹」、「住公屋有咩問題,反而係佢自私,想阿媽搬走」。
網民提議她向妹妹列出供養母親的開支,證明自己並非不孝,而是將物業放租應付開支,「叫佢有本事就養屋企,自己連家用都冇畀都好意思話人」。有人指責妹妹是想親情勒索和道德綁架,「咁佢同躺平有乜分別」、「其實你有份放縱個妹,你而家都養埋佢咁,佢緊係唔使做」。
(親子王國)